








Håndbok 








10 
10 
11 


12 
12 
13 
14 
15 
16 
16 
16 
17 
17 
17 
17 
18 
19 
20 
20 
2l 
22 


INSTALLASJON 


KOMME RASKT I GANG 


KONTROLLER 
Tastatur 
Spillkontroller 


SPILLE SPILLET 
Turbostart 
Superskrense 
Ultraskrense 
Superklosser 
Løpsskjermen 
Plassering 
Rundetidtakere 
Superklosser 
Speedometer/banekart 
Mesterskap 
Fortellingen om mesterskapet 
Poeng 

Gå videre til nye baner 
Enkeltløp 

Duell 

Tidsløp 

Valg 


23 
23 
24 
24 
25 
25 
25 
26 
26 
26 
26 
2Ï 
2Ï 
28 
28 
29 
30 


30 


31 


32 


33 


34 

KJØRETIPS 
Mee ls 
TAKK TIL 


EPILEPSIADVARSEL 





Du må ha en datamaskin som er 100 % kompatibel med Windows 95/98 og 
DirectX. Spillet er ikke kompatibelt med Windows NT, OS/2, Linux eller Windows- 
emulerte operativsystemer. 


Prosessor Pentium 166 MMX eller høyere. 

Minne 32 MB RAM eller mer. 

Skjermkort 4 MB PCI- eller AGP-skjermkort som er kompatibelt med 
Direct3D. 

CD-ROM CD-ROM-stasjon eller DVD-stasjon med 4 gangers hastighet 
eller raskere. 

Lydkort 16-biters lydkort som er 100 % kompatibelt med 


Windows 95/98 og DirectX 6.1. 

Inndataenhet Styrespak eller spillkontroll, mus og tastatur som er 100 % 
kompatibelt med Windows 95/98. 

DirectX Microsoft DirectX 6.1 er inkludert på denne CD-ROMen. Du 
må installere dette programmet før du kan spille. Hvis du vil 
ha mer informasjon om DirectX, kan du se filen Viktig.txt på 
CD-ROMen med LEGO Racers. 

Merk Det kan hende systemet ditt krever de nyeste Windows 95/9 
driverne for maskinvaren du bruker. 

CD-RO Men må ligge i CD-ROM-eller DVD-stasjonen for at spillet 
skal kunne kjøres. 

Installasjon Installasjonen krever 210 MB ledig harddiskplass. 
(Ikkekomprimert)* 


* Ikke komprimert betyr at det ikke er utført noen form for filkomprimering på 
harddisken. Filkomprimering øker ledig harddiskplass. Under Windows 98 
brukes for eksempel vanligvis alternativet DriveSpace til å utføre denne 
funksjonen. 

Sett CD-ROMen med LEGO Racers inn i CD-RO M-stasjonen. 
Installasjonsvinduet vises etter noen få sekunder. Følg instruksjonene som 
vises. Du får en melding når installasjonen er fullført. Les instruksjonene på 
Skjermen nøye. 


Merk: Hvis Autokjør ikke aktiveres, kan det hende at denne funksjonen er 
deaktivert på datamaskinen. (Se filen Viktig.txt på CD-RO Men med LEGO 
Racers hvis du vil ha mer informasjon om hvordan du aktiverer Auto kjør. 





Du må starte datamaskinen på nytt hvis du har kjørt andre programmer enn 
installasjonspro grammet. Du må kjøre så få programmer som mulig når du 

spiller spillet, og du bør vente til harddisken stopper før du kjører program- 
met. For å kjøre programmet velger du: 


Start 
Programmer 
LEGO MEDIA 
LEGO RACERS 
LEGO RACERS 


CD-ROMen må være i CD-ROM- eller DVD-stasjonen for at spillet skal kunne 
kjøres. 











Du bør velge alternativet for avinstallasjon av LEGO Racers hvis du vil avin- 
stallere spillet. Hvis du vil avinstallere spillet velger du: 


Start 

Programmer 

LEGO MEDIA 

LEGO RACERS 
Avinstaller LEGO Racers 


Alternativet for avinstallasjon hjelper deg med å fjerne filene som tilhører 
dette programmet, fra systemet. 


Merk: Spill du har lagret i LEGO Racers, fjernes ikke når du velger alternativet for 
avinstallasjon. Disse lagrede spillene må du fjerne manuelt. 





Høyreklikk én gang med musepekeren på et tomt område på 
Windows-skrivebordet. En hurtigmeny vises. Velg alternativet Egenskaper 
(ved å bruke venstre museknapp). Dialogboksen Skjermegenskaper vises. 
Velg kategorien Innstillinger. Kontroller at alternativet Tusener av farger 
(16-biters) er valgt med den laveste anbefalte oppløsningen på 640 x 480. 
Velg Bruk for å aktivere eventuelle endringer, og start deretter datamaskinen 
på nytt. 


























Windows 95/98 med DirectX 6.1 

Merk: Hvis du er usikker i forbindelse med installasjon av DirectX-drivere, 
kan du kontakte produsenten av datamaskinen siden DirectX kan endre 
innstillingene for skjerm- og lydkort hvis det ikke installeres på riktig måte. 
Du kan kontrollere om DirectX er riktig installert ved å gjøre følgende: 


Du kan kontrollere om DirectX er riktig installert ved å gjøre følgende: 


Velg Min datamaskin (på skrivebordet). 
Velg C-stasjonen. 

Velg mappen Programfiler. 

Velg mappen DirectX. 

Velg mappen Setup 

Velg ikonet DXDIAG. 

(Blå sirkel med gult kryss) 


En dialogboks med mange kategorier vises. Velg kategorien DirectX Drivers. 

En liste over alle driverne vises. Under listen er det et felt for merknader, 

hvor meldinger om eventuelle problemer er oppført. Hvis ett eller flere elementer 
eroppført som ikke sertifiserte, er dette sannsynligvis årsaken til 

problemet. Som oftest er det den primære skjermdriveren og/eller lyddriveren 
som ikke er sertifisert. 








De fleste produsentene av skjermkort og lydkort gir ut oppdaterte drivere 
for Windows 95/98 for å sikre kompatibilitet med DirectX-standarden. Du 
kan kontakte produsenten av eventuelle komponenter som ikke støttes, og 
spørre dem om hvordan du kan få tak i drivere som støtter DirectX. 


Hvis du har problemer med å starte eller kjøre dette spillet, kan du se filen 
Viktig.txt på CD-RO Men med LEGO Racers. Denne filen inneholder 
informasjon om mulige løsninger på problemer med dette spillet. 


Når du har startet spillet, vises innledningsfilmen. Deretter vises 
hovedmenyen på skjermen. På hovedmenyen velger du hvilken type billøp 
du vil delta i. 








Vil du begynne på et billøp med en gang? 
Slik kommer du i gang på et øyeblikk. 


© velg Enkeltløp på hovedmenyen. 


O Velg banen du vil kjøre pà. Du kan bare velge mellom fire baner siden 
du nettopp har startet spillet. 


© Velg en bil og en sjåfør. Du kan bare velge mellom fire biler og sjåfører 
siden du nettopp har startet spillet. 


O nå er du klar til å kjøre. Klar, ferdig, gå! 








Nedenfor vises en liste over standardkontrollene. Du kan endre disse 
kontrollene på Valg-menyen. 





Pil opp Akselerere 

Pil ned Bremse og rygge 

Pil venstre Svinge til venstre 

Pil høyre Svinge til høyre 

Enter Bruke superkloss 

Mellomrom Superskrense 

Ctrl (høyre) Endre kameravisning 

M Veksle mellom visning av kart og speedometer 


Alt (høyre) Reversere kameravisning (hold tasten nede) 








Retningskontroll 
Knapp nr. 1 
Knapp nr. 2 
Knapp nr. 3 
Knapp nr. 4 
Knapp nr. 5 
Knapp nr. 6 
Knapp nr. 7 





Svinge til venstre og høyre 

Akselerere 

Bremse 

Bruke superkloss 

Endre kameravisning 

Veksle mellom visning av kart og speedometer 
Superskrense 

Reversere kameravisning (hold knappen nede) 


(Se avsnittet Valg idenne håndboken hvis du vil ha informasjon om hvordan 
du konfigurerer spillkontrolleren på nytt.) 











LEGO Racers er et morsomt og fartsfylt spill med spennende utfordringer. 
Du kommer til å kjøre om kapp mot de aller beste sjåførene. Hver sjåfør 

har unike kjøreferdigheter og bruker spesielle triks for å lure deg. Du må 

lære å mestre mange forskjellige manøvrer og finne ut når og hvordan du 
skal bruke dem. Først da kan du vinne løp og selv bli en mester. 





Turbostart handler om tidsberegning. Følg med på nedtellingen 3-2-1. Så 
snart ordet START vises, må du trykke på akselerasjonsknappen. Hvis du 
beregner tiden helt nøyaktig, kan du starte løpet med full hastighet! 











Du klarer sannsynligvis å komme gjennom de første løpene uten å lære 
hvordan du superskrenser, men hvis du vil slå de andre sjåførene på de 
vanskeligere banene, må du vite hvordan du superskrenser. Så hvorfor ikke 
bruke de første løpene til å øve deg på å bli en ekspert på superskrensing? 
Det er ikke spesielt vanskelig å superskrense. Bare hold nede aks 
elerasjons- og superskrenseknappen samtidig. Sving deretter til venstre eller 
høyre mens du fortsatt holder nede begge knappene. Ved å superskrense 
kan du ta skarpere svinger i høy hastighet. 








Det er vanskeligere å ultraskrense. Hold nede knappene for akselerasjon, 
bremsing og superskrensing samtidig, og deretter sving til venstre eller 
høyre. Ved å gjøre dette tar du en svært skarp sving. Når du slipper bremse- 
eller superskrenseknappen, farer bilen av gårde i kjøreretningen. 
Ultraskrensing er ikke enkelt, og du må øve en god del før du mestrer det. 
Du kan øve på ultraskrensing på prøvebanen til du blir en mester i ultra- 
skrensing. (Hvis du vil vite hvordan du bruker prøvebanen, kan du slå opp 
på side 29.) 








Hvis du vil bli en vinner, må du bruke 
superklosser. Alt fra vanlige skjold eller 
prosjektiler til ultrakraftige opp- 
graderinger, for eksempel de fryktin- 
ngytende målsøkende rakettene eller 
den mystiske mumiens forbannelse. Du 
må lære å bruke alle sammen. 





Det finnes fire van- 
lige superklo sser: 

prosjektil (rød), hin- 
dring (gul), skjold 





(blå) og turbo (grønn). Du plukker opp en superkloss ved å kjøre gjennom 
en av de fargede, snurrende klossene på banen. Du kan plukke opp opp- 
graderingsklosser for å oppgradere en superkloss til neste nivå. 
Oppgraderingsklosser er snurrende, hvite klosser på banen. Se tabellen 
nedenfor hvis du vil vite hva som skjer med en vanlig superkloss når du 
plukker opp oppgraderingsklo sser. 





Gul Hindring Olje Kruttønne Magnetisk Felle Mumiens Forbannelse 

















Œ Plassering Plasseringsindikatoren viser hvilken plass du er 
på mens du kjører. Hvis det er seks deltakere i løpet, kan du 
være på alt fra første- til sjetteplass. Den grønne pilen viser 
plasseringen din, den røde sirkelen viser plasseringen til 
banemesteren, og de blå rundingene viser plasseringen til de 
andre deltakerne. Linjen som vises over banen, er mållinjen. 


(7 Rundetidtakere Rundetidtakeren viser hvor 
lang tid du har brukt på å kjøre én runde i et løp. 
Når du har kjørt den første runden, vises en ny tid- 
taker. Denne viser den beste rundetiden du har 
oppnådd i løpet. 








(3 superklosser 


Dette viser hvilken type superkloss du har, og hvor mange oppgrader- 
ingsklosser du har plukket opp. Du kan se fargen på superklossen og 
antallet oppgraderingsklosser du har plukket opp. 





(> Speedometer/banekart Her har du tre visningsvalg: 
« Speedometeret viser hvor fort du kjører 
+ Banekartet viser en oversikt over hele banen sett ovenfra 
og hvor de andre deltakerne befinner seg under løpet. 
+ Det detaljerte kartet viser banen i området rundt deg i 
større detalj. 





Trykk på knappen eller tasten for veksling mellom visning av kart og 
speedometer for å velge ønsket visning eller for å slå alle visningene av. 


© Fortellingen om mesterskapet 

Møt Rocket Racer - den beste løpsmesteren i hele LEGOLANDØ. Men 
Rocket Racer har et problem. Han er en så glimrende racerkjører at ingen 
kan slå han, og nå kjeder han seg. For å få en ekte utfordring har han derfor 
bestemt seg for å finne de beste racerkjørerne i hele LEGO LANDS historie 
og arrangere et fantastisk mesterskap. 








Venninnen til Rocket Racer, Veronika Volt, er en glimrende forsker og et geni 
innen mekanikk. Hun har laget en fantastisk tidsmaskin som kan flytte henne 
og Rocket Racer rundt i hele LEGOLAND. De har lett høyt og lavt og til og 
med reist gjennom tiden for å finne de beste racerkjørerne til mesterskapet 
over alle mesterskap. 


Nå kan du kjøre om kapp mot de beste racerkjørerne i en serie med 
nervepirrende mesterskapsløp. Hvis du slår alle sammen, får du muligheten 
til å delta i et siste løp mot selveste Rocket Racer. Vinneren blir utnevnt til 
den beste racerkjøreren noensinne! Er du klar til å bli denne racerkjøreren? 


eo Poeng Et helt mesterskap består av fire løp på fire forskjellige baner. 
Hvert løp består av tre runder. Du får poeng etter hvert løp. Jo bedre 
plassering du har etter hvert løp, jo flere poeng får du. Her er poengene for 
hver plassering: 


Første 30 poeng Andre 20 poeng Tredje 10 poeng 
Fjerde 3 poeng Femte 2 poeng Sjette 1 poeng 


Du må ha minst 10 poeng etter det første løpet for å kunne delta i det 
neste mesterskapsløpet, og du må ha 20 poeng etter det andre løpet og 30 
poeng etter det tredje. Hvis du har færre poeng etter hvert løp, avsluttes 
mesterskapet, og du må begynne på nytt. For å vinne hele mesterskapet må 
du ha mest poeng etter at du har kjørt på alle banene i mesterskapet. 











(0 Gå videre til nye baner Når du begynner å spille LEGO Racers, kan du 
bare kjøre på de fire banene i det første mesterskapet. Disse tidlige løpene 
er litt enklere, slik at du kan lære å kjøre og bruke superklosser. Når du har 
blitt så god at du er blant de tre beste racerkjørerne i et mesterskap, går du 
videre til det neste mesterskapet med nye baner. Hvis du kommer på 
førsteplass i et mesterskap, kan du velge flere klosser til å bygge sjåfører og 
biler med. 











Når du velger Enkeltløp på hoved- 
menyen, kan du kjøre mot opptil fem 
racerkjørere på én bane. Velg en 
bil/sjåfør og en bane for å starte løpet. 
| begynnelsen av spillet kan du bare 
velge mellom banene fra det første 
mesterskapet, men etter hvert som du 
går videre til andre mesterskap, kan du 
kjøre på banene for disse mester- 
skapene i enkeltløp.. 


Når du velger Duell på hovedmenyen, 
kan du kjøre mot en kamerat. I denne 
typen løp er det bare du og kameraten 
din som deltar. De andre racerkjørerne 
i spillet deltar ikke. 





Hvis du vil kjøre mot en kamerat, velger du Duell på hovedmenyen, og 
deretter velger du en bane. Husk at du bare kan velge mellom banene du 
har kommet til i spillet. Til slutt må hver spiller velge en bil og en sjåfør. Dere 
kan velge samme bil og sjåfør. Spiller 1 velger først, og deretter velger Spiller 
2. Når Spiller 2 har valgt en bil og sjåfør, begynner løpet.. 


Når to spillere spiller mot hverandre, deles skjermen i to. Spiller 1 kjører på 
den øverste halvdelen av skjermen, og Spiller 2 kjører på den nederste 
halvdelen av skjermen. 


Merk: Hvis du vil spille mot en kamerat, må du ha minst én spillkontroller ko blet til datamaskinen. 


ked 


Hvis du vil kjøre mot klokken, velger du Tidsløp. I dette løpet kjører du mot 
Veronika Volt. Hennes "skyggebil” vises på skjermen, slik at du har noe å 
kjøre etter. Hvis du slår den beste tiden til Veronika på hver bane, vinner du 
deler av den stilige og kraftige bilen hennes, og deretter kan du bruke disse 
delene til å bygge din egen bil. (Hvis du vil vite mer om hvordan du 
bygger en bil, kan du slå opp på side 24.) 











På Valg-skjermen kan du endre for eksempel lydeffekter, musikklydstyrke og 


kontrollerkonfigurasjon. 


© Spillvalg hvis du vil endre 
antallet motstandere i et enkeltløp 
og antallet runder i en duell. 


& Grafikkvalg hvis du vil angi skjer- 


mdriveren. (Spør en voksen om 
hjelp til å endre disse valgene.) 


& Lydvalg hvis du vil endre lyd- 
styrken til lydeffektene og velge 
mellom stereo og mono. 


© Kontroller, spiller 1 hvis du vil 
velge mellom tastatur og spillko n- 
troller. Hvis du vil bruke andre taster 
eller knapper til à spille med, merk- 
er og velger du kontrollen du vil 
endre, og deretter trykker du på 
tasten eller knappen du vil bruke. 





(0) Kontroller, spiller 2 hvis du vil 
velge mellom tastatur og spillko n- 
troller. Hvis du vil bruke andre taster 
eller knapper til å spille med, merk- 
er og velger du kontrollen du vil 
endre, og deretter trykker du på 
tasten eller knappen du vil bruke. 


(0 Velg språk hvis du vil endre 
språket som vises. Klikk på pilene 
for å velge språket du vil bruke. Velg 
Valg for å gå tilbake til hoved- 
menyen. Nå vises teksten i språket 
du har valgt. 


(> Takk til hvis du vil vite hvem 
som har vært med på å lage LEGO 
Racers. 





Spørsmål: Hva trenger jeg for å kjøre i et løp? 


Svar: Du trenger en sjåfør, et førerkort og en bil. 
Spørsmål: Hvordan lager jeg disse tingene? 
Svar: Bare gå til byggemenyen og velg deretter Ny. 





Du kan lage en ny bil og sjåfør når du starter LEGO Racers. Gi sjåføren et 
navn du liker. Velg Ny for å lage sjåføren. Når du velger Ny, vises skjermen 
Lag sjåfør. Du kan endre hatten eller håret, hodet, kroppen og bena til 
sjåføren ved å klikke på pilene. Velg Bland hvis du vil lage en tilfeldig sjåfør 
på et øyeblikk. Når du er fornøyd med sjåføren, velger du Lag førerkort. 














Du må ha et førerkort før du kan beg- 
ynne å kjøre bil! Skriv inn navnet på 
sjåføren, og ta fotografiet ved å velge 
Bilde. Nå er det på tide å lage en bil til 
sjåføren. Velg Lag bil. 


Først velger du understellet, som er 
utgangspunktet for alle biler. Klikk på 
pilene øverst på skjermen for å velge et 
understell. 


Nå har du tre valg: 
+ Hurtigbygging 

« Fjern klosser 

* Bygg 


O Hurtigbygging lager en tilfeldig 
bil som passer til understellet du har 
valgt. Hver gang du trykker på 
Hurtigbygging, lages en ny bil. Du 
kan velge dette alternativet hvis du 
vil bruke mer tid på å kjøre bilen 
enn på å lage den. 


© Fjern klosser fjerner alle 
klossene fra understellet. Hvis du 
har begynt å bygge en bil, må du 
fjerne klossene fra understellet før 
du kan velge et annet understell. 
Hvis du har laget en bil ved å velge 
Hurtigbygging, kan du når som helst 
velge et nytt understell. 


© Bygg gir deg muligheten til å 
lage din egen unike bil. Du kan lage 
en bil som passer til kjørestilen din. 


Øverst på skjermen er det to vel- 
gere som hver består av to piler: 
Den øverste bruker du til å velge et 
bilsett, og den nederste bruker du 
til å velge LEGO klosser. Til å beg- 
ynne med kan du bruke den øver- 
ste velgeren til å velge mellom fire 





bilsett. Når du har vunnet mester- 
skap, kan du velge mellom flere 
bilsett. 


Begynn med å velge et bilsett. Det 
gjeldende bilsettet vises mellom de 
to pilene øverst på skjermen. Hvert 
bilsett består av forskjellige LEGO 
klosser. Du velger et bilsett ved å 
klikke på pilene eller ved å bruke 
spillkontrolleren når pilene er 
uthevet. 


Bruk velgeren for LEGO klosser til å 
velge LEGO klossene du vil sette på 
understellet. 


Den virker på samme måten som 
velgeren for bilsett. LEGO klossen i 
midten av velgeren er den 
gjeldende klossen. Denne LEGO 
klossen vises over bilen i visningso m- 
rådet. 


Du kan bare vise ett bilsett om gan- 
gen. Hvis du ikke finner LEGO 
klossen du vil bruke, kan du prøve å 
bruke et annet bilsett. 








© Endre kameravisning Bruk denne kontrollen til å vise bilen fra forskjel- 
lige vinkler. Du kan flytte kameraet til venstre, til høyre, opp eller ned ved å 
velge kamerakontrollen med en av knappene på spillkontrolleren. Bruk en 

av knappene på spillkontrolleren på nytt når du vil gå ut av kameramodus. 

Hvis du bruker en mus, kan du klikke direkte på pilene til kamerakontro llen 
for å endre visningen, eller du kan dra bilen med musen ved å holde nede 
venstre museknapp og deretter flytte musen rundt. (Se Hurtigtaster for bil- 

bygging på side 10.) 





© Roter LEGO kloss Velg denne kontrollen hvis du vil 
rotere LEGO klossen du har valgt. Bruk kontrollen til å få 
LEGO klossen riktig plassert før du setter den på bilen. 





O Flytt kloss Bruk denne kontrollen til å flytte LEGO 
klossen til ønsket plassering over bilen. Du kan klikke direkte 
på pilene til denne kontrollen for å flytte klossen i retningen 
pilen peker. Du kan også klikke på LEGO klossen over bilen 
med den venstre museknappen. Hold den venstre musek- 
nappen nede mens du flytter musen for å dra LEGO klossen 
på plass. 








Oo Slipp LEGO kloss Bruk denne kontrollen til å sette den 
gjeldende LEGO klossen på bilen. Klossen settes på plass hvis 
den passer på bilen. Hvis LEGO klossen ikke passer, settes 
den ikke på plass, og røde firkanter vises. De røde firkantene 
viser hvor klossen ikke passer. 











Hvis LEGO klossen ikke passer, kan du prøve å gjøre følgende: 


+ Roter eller flytt klossen slik at den passer. 

+ Endre visningen av bilen slik at du kan se bedre hvor klossen passer. 

+ Se nøye på klossen. På samme måte som ordentlige LEGO & klosser 
har enkelte av klossene unike former. Det kan hende du ikke kan 
plassere andre klosser oppå dem, eller det kan hende de bare passer 
på bestemte steder. 


Hvis du fortsatt har problemer med å plassere en LEGO kloss, kan det hende at 
klossen du har valgt, er for stor til at den kan plasseres der du vil ha den, eller 
det kan hende at grensen for bilens lengde, bredde eller høyde er nådd. 


© Angre Bruk denne kontrollen til å fjerne den siste 
klossen du satte på bilen. Du kan bruke denne kontrollen 
gjentatte ganger for å fjerne så mange klosser du vil. 








O Dør Når du har gjort bilen ferdig, klikker du bare på 
døren for å gå tilbake til forrige skjerm. 











O Hurtigtaster for bilbygging Dette er en liste over hurtigtaster du kan 
bruke når du lager en bil. Hurtigtaster gjør at du kan lage bilen mye raskere. 


Tastatur: 

Ins eller PgUp Endre gjeldende bilsett 

Del eller PgDn Endre gjeldende LEGO 
klo sS 

S, A, X, D (opp, venstre, ned, høyre) Endre kameravisning 

5 på det numeriske tastaturet Roter kloss 

1-4 og 6-9 (på det numeriske tastaturet) Flytt kloss 

+ (på det numeriske tastaturet) Slipp kloss 

- (på det numeriske tastaturet) Angre 


- Tips: Det er enklere å huske hurtigtastene hvis du bruker dem ofte. 


O Bygging og kjøreegenskaper Måten du bygger bilen, påvirker hvor god 
den er til å kjøre. Måten bilen er bygget, påvirker vekt og balanse. Hvis du 
endrer vekten og balansen til en bil, endres kjøreegenskapene til bilen. Du 
kan ignorere disse effektene og lage den mest fantastiske bilen du kan 
tenke deg, eller du kan prøve å lage en bil som både ser stilig ut og har 
gode kjøreegenskaper. Det er opp til deg. Det finnes ingen riktig eller gal 
måte å bygge en bil. Alt avhenger av hvordan du kjører. 








Balanse Balansen til bilen avhenger av hvor du plasserer klossene på under- 
stellet. På en stødig bil er LEGO klossene jevnt fordelt på understellet. Hvis 
du lager en bil med mange klosser på den ene siden av bilen, blir bilen 
ubalansert, og dette påvirker styringen av bilen. 


Vekt Vekten til bilen avhenger av vekten til understellet og antallet klosser 
du setter på understellet. Forskjellige understell har forskjellig vekt, og 
enkelte klosser veier mer enn andre. Store klosser veier mer enn små kloss- 
er. Tyngre biler har en høyere toppfart og er enklere å styre, men bruker 
lenger tid på å komme opp i full fart. Lettere biler har lavere toppfart og 
svinger ikke så enkelt som tyngre biler, men akselererer raskere. 





© Prøvetur Hvis du vil prøve den nye 
bilen, kan du prøvekjøre den på 
prøvebanen. Velg Prøvetur på bygge- 
menyen. Du kan kjøre på den asfalterte 
banen hvis du vil teste hastigheten til 
bilen, eller du kan kjøre på banen som 
ikke er asfaltert, hvis du vil teste hvor- 
dan bilen er å håndtere på mer ujevne 
veibaner. Hvis du kjører til baneutgan- 
gen, kommer du tilbake til bygge- 
menyen. 





f Tips: Hvis du bare har laget én bil og sjåfør, er det bare disse | 
du kan velge når du vil ta en prøvetur. Når du har laget flere 
biler og sjåfører, må du passe på at du velger bilen som du har — 
à arbeidet på. j 








Når du begynner å spille LEGO Racers, kan du velge mellom fire vanlige sett 
med klosser til biler: vanlige klosser, racerklosser, verdensromklosser og 
slo ttsklo sser. 


Etter hvert som du blir en bedre sjåfør og går videre til nye mesterskap, kan 
du også velge mellom flere sett med klosser til biler og sjåfører. Du kan kom- 
binere LEGO klossene fra flere forskjellige bilsett på ett understell i bygge- 

modus. Jo flere sett med klosser du vinner, jo flere bilvarianter kan du lage. 





Den nye bilen og sjåføren lagres auto matisk når du er ferdig å lage eller 
redigere dem. Sjåføren, bilen og førerkortet lagres, slik at du kan bruke 
dem senere. Du kan også lage en kopi av bilen og sjåføren ved å velge 
Kopier på byggemenyen. Dermed kan du redigere kopien av bilen og 
sjåføren. 





Velg Slett hvis du vil slette biler og sjåfører du ikke lenger vil ha. Du får 
spørsmål om du er sikker på at du vil slette bilen og sjåføren, slik at du kan 
avbryte hvis du ombestemmer deg. Du kan bare slette biler og sjåfører som 
du selv har laget. Når du har slettet en bil og en sjåfør, kan du ikke få dem 
tilbake. 








1. Prøv å bli virkelig god i de enkleste løpene først. Deretter kan du øve på 
superskrensing for å forberede deg på tøffere motstandere og baner. 


2. Bruk prøvebanen til å teste bilen før du kjører med den i et løp. 


3, Hvis du har problemer med å slå racerkjørerne i LEGO Racer, kan det 
hende du trenger bilen til Veronika Volt. Men hvordan? 





4. Det er snarveier på alle baner, og det kan hende du tjener på å ta disse. 
Finn ut hvor de er, slik at du kan bruke dem ofte. 





5, De forskjellige superklossene virker på forskjellige måter. Pass på at du 
lærer de forskjellige typene og hvordan de virker på deg og mot- 
standerne dine. 


6. Selvom oppsamling av oppgraderingsklosser gir deg den kraftigste 
superklossen, er ikke alltid dette den beste strategien. Prøv å lære hvor- 
dan hver racerkjører bruker superklosser, og tenk deretter ut en strategi 
for hvordan du kan slå dem. 











1. Hvis du har problemer med å plassere klosser på bilen, kan du prøve å 
flytte rundt på kameraet. Hvis du flytter kameraet slik at du ser bilen rett 
ovenfra, skal du kunne se nøyaktig hvor klossen passer. 


2. Forskjellige understell har forskjellige kjøreegenskaper. Eksperimenter for 
å finne det som passer for din kjøremåte. 


3, Test alltid en ny bil på prøvebanen. Dermed lærer du hvordan bilen er å 
kjøre før du begynner å kjøre løp med den. 


4. Prøv å bygge en balansert bil. Ikke sett alle klossene i ett hjørne av bilen. 
Dette gjør bilen skjev og vanskelig å kjøre. 


5, Hvis du vil lage en virkelig stilig bil, kan du prøve å kombinere LEGO 
klosser fra forskjellige bilsett. 

_EPILEPSIADVARSRL 


Les gjennom dette før du bruker videospillet eller før du lar barn bruke det. 





En svært liten andel av befolkningen kan få epileptiske anfall eller oppleve tap av bevissthet når de 
utsettes for blinkende lys eller visse normale forhold som forekommer i hverdagen. De personene 
dette gjelder, kan risikere å få anfall når de ser på TV-bilder eller spiller visse videospill, og dette kan 
forekomme selv om de tidligere ikke har hatt epileptiske anfall eller tilsvarande medisinske tilstander.. 


Hvis du eller noen av familie medlemmene dine noensinne har hatt epileptiske symptomer (anfall eller 
tap av bevissthet) ved påvirkning fra blinkende lys eller bestemte lysmønstre, bør dere kontakte lege 
før dere tar i bruk spillet. 


Foreldrene bør ha kontroll med barnas bruk av videospill. Hvis du eller barna dine opplever noen av 
følgende symptomer - svimmelhet, syns- 
forstyrrelser, rykninger i musklene rundt 
øynene, tap av bevissthet, desorientering, 
ufrivillige bevegelser eller krampetrekninger - 
må du eller barnet ditt umiddelbart avslutte 
spillet og oppsøke lege.. 


VENNLIGST TA FØLGENDE FORHOLDSREGLER NÅR 
DU SPILLER VIDEO SPILL 

Ikke sitt for nær TV-skjermen. Plasser deg slik at du 
utnytter hele lengden på tilkoblingskabelen. 

Spill helst videospill på en liten skjerm. Ikke spill hvis du er 
trett eller har sovet lite. 

Sørg for at rommet som du spiller i, er godt opplyst. 

Hvil i 10-15 minutter per time når du spiller video spill. 

